અહિંસા પરમ ધર્મ છે. અહિંસાનો સીધોસાદો અર્થ થાય છે, હિંસા ન કરવી. કીડીને ન મારવી એ અહિંસા; પશુ-પક્ષીને ન મારવા એ અહિંસા, જીવ-જંતુઓને ન મારવા એ અહિંસા, કોઈ પણ વ્યક્તિ-મનુષ્યને ન મારવા એ અહિંસા. એ તો છે જ. આપણે ક્યાં કોઈને મારીએ છીએ? અજાણતાં કીડી મરી જાય, પણ આપણે જાણીબૂઝીને ક્યાં મારીએ છીએ? તો શું આપણે અહિંસક થઇ ગયા? નહીં, અહિંસાનો અર્થ છે મન, વચન અને કર્મથી કોઈને પણ આપણે દુઃખ ન આપીએ, એ અહિંસા છે. કીડીને ન મારો એ જરૂર અહિંસા છે, પણ કોઈનું દિલ દુભાવો તો એ હિંસા છે. મનુષ્ય જન્મ મળ્યો છે તો પરમ ધર્મ એ છે કે આપણાથી કોઈનું દિલ ન દુભાય! ૧૮ પુરાણ લખવાવાળા મનીષી વેદવ્યાસ ધર્મની આટલી ચર્ચા કર્યા પછી શું બોલ્યા છે? ધર્મનો સાર છે કે, आत्मनः प्रतिकूलानि परेषां न समाचरेत् |